CELEX: C2007/283/31
Language: sk
Date: 2007-11-24 00:00:00
Title: Vec C-416/07: Žaloba podaná 11. septembra 2007 – Komisia Európskych spoločenstiev/Helénska republika

24.11.2007   
            
            
               SK
            
            
               Úradný vestník Európskej únie
            
            
               C 283/16
            
         Žaloba podaná 11. septembra 2007 – Komisia Európskych spoločenstiev/Helénska republika
   (Vec C-416/07)
   (2007/C 283/31)
   Jazyk konania: gréčtina
   Účastníci konania
   
      Žalobkyňa: Komisia Európskych spoločenstiev (v zastúpení: E. Tserepa-Lacombe a F. Erlbacher, splnomocnení zástupcovia)
   
      Žalovaná: Helénska republika
   Návrhy žalobkyne
   Komisia navrhuje, aby Súdny dvor určil, že:
   
               1.
            
            
               Helénska republika si tým, že neprijala opatrenia potrebné na to,
               
                           —
                        
                        
                           aby bol každý prepravca zvierat krytý oprávnením vydaným príslušným orgánom a registrovaný takým spôsobom, ktorý príslušnému orgánu umožní rýchlu identifikáciu osoby v prípade nedodržania požiadaviek vhodnej starostlivosti o zvieratá počas prepravy,
                        
                     
                           —
                        
                        
                           aby príslušné orgány vykonávali povinné kontroly plánov prepravy,
                        
                     
                           —
                        
                        
                           aby sa zriadili zariadenia pre oddych zvierat po vykládke z plavidiel v prekladiskách alebo blízko nich,
                        
                     
                           —
                        
                        
                           aby sa zabezpečilo skutočné vykonávanie kontrol dopravných prostriedkov a zvierat,
                        
                     
                           —
                        
                        
                           aby sa stanovili účinné, primerané a odradzujúce sankcie pre prípad opakovaného a závažného porušenia ustanovení o ochrane zvierat počas prepravy,
                        
                     nesplnila povinnosti, ktoré jej vyplývajú z článku 5 časti A ods. 1 písm. a) bodov i) a ii), článku 5 časti A ods. 2 písm. b), článku 5 časti A ods. 2 písm. d) bodu i) prvej zarážky, článkov 8, 9 a 18 ods. 2 smernice Rady 91/628/EHS (1) z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS, a bodu 7 písm. b) kapitoly VII prílohy predmetnej smernice, ako aj, po 5. januári 2007, z článku 5 ods. 4, článku 6 ods. 1, článku 13 ods. 3 a 4, článku 15 ods. 1 a článkov 25, 26 a 27 ods. 1 nariadenia Rady (EHS) č. 1/2005 (2) z 22. decembra 2004 o ochrane zvierat počas prepravy a s ňou súvisiacich činností a o zmene a doplnení smerníc 64/432/EHS a 93/119/ES a nariadenia (ES) č. 1255/97;
            
         
               2.
            
            
               Helénska republika si tým, že neprijala opatrenia potrebné na to,
               
                           —
                        
                        
                           aby sa zabezpečilo dodržiavanie pravidiel týkajúcich sa omračovania zvierat počas porážky a
                        
                     
                           —
                        
                        
                           aby sa zabezpečili vhodné inšpekcie a kontroly bitúnkov,
                        
                     nesplnila povinnosti, ktoré jej vyplývajú z článku 3, článku 5 ods. 1 písm. d), článku 6 ods. 1 a článku 8 smernice Rady 93/119/ES (3) z 22. decembra 1993 o ochrane zvierat počas porážky alebo ich utratenia,
               
                           —
                        
                        
                           zaviazal Helénsku republika na náhradu trov konania.
                        
                     
         Žalobné dôvody a hlavné tvrdenia
   Komisia sa domnieva, že Helénska republika správne neuplatňuje niektoré ustanovenia týkajúce sa ochrany zvierat počas prepravy a porážky.
   Komisia navrhuje, aby Súdny dvor určil, že Helénska republika si tým, že neprijala všetky právne predpisy a správne opatrenia potrebné na splnenie povinností stanovených v článku 5 časti A ods. 1 písm. a) bodoch i) a ii), článku 5 časti A ods. 2 písm. b), článku 5 časti A ods. 2 písm. d) bode i) prvej zarážke, článkoch 8, 9 a 18 ods. 2 smernice Rady 91/628/EHS z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS, a bode 7 písm. b) kapitoly VII prílohy tejto smernice, ako aj, po 5. januári 2007, v článku 5 ods. 4, článku 6 ods. 1, článku 13 ods. 3 a 4, článku 15 ods. 1 a článkoch 25, 26 a 27 ods. 1 nariadenia Rady (EHS) č. 1/2005 z 22. decembra 2004 o ochrane zvierat počas prepravy a s ňou súvisiacich činností a o zmene a doplnení smerníc 64/432/EHS a 93/119/ES a nariadenia (ES) č. 1255/97, nesplnila povinnosti, ktoré jej vyplývajú z tejto právnej úpravy.
   Komisia tiež navrhuje, aby Súdny dvor určil, že Helénska republika si tým, že neprijala všetky právne predpisy a správne opatrenia potrebné na splnenie povinností stanovených v článku 3, článku 5 ods. 1 písm. d), článku 6 ods. 1 a článku 8 smernice Rady 93/119/ES z 22. decembra 1993 o ochrane zvierat počas porážky alebo ich utratenia, nesplnila povinnosti, ktoré jej vyplývajú z tejto právnej úpravy.
   Komisia pripomína, že v súlade s judikatúrou môže nesplnenie povinnosti vyplývať zo správnej praxe porušujúcej právo Spoločenstva. V rámci tejto žaloby sa neopiera o izolované konštatovanie určitej skutočnosti, ale o významný počet prípadov odhalených Potravinovým a veterinárnym úradom (FVO), ktoré zakladajú štruktúrované a všeobecné porušenie povinností vyplývajúcich pre dotknutý štát z vyššie citovaných ustanovení.
   Komisia osobitne tvrdí, že Helénska republika neprijala všetky opatrenia potrebné na to, aby bol každý prepravca zvierat krytý oprávnením vydaným príslušným orgánom a registrovaný takým spôsobom, ktorý príslušnému orgánu umožní rýchlu identifikáciu osoby v prípade nedodržania požiadaviek vhodnej starostlivosti o zvieratá počas prepravy, aby príslušné orgány vykonávali povinné kontroly plánov prepravy, aby sa zriadili zariadenia pre oddych zvierat po vykládke z plavidiel v prekladiskách alebo blízko nich a aby sa zabezpečilo vykonávanie kontrol dopravných prostriedkov a prepravovaných zvierat.
   Komisia ďalej tvrdí, že Helénska republika neprijala všetky opatrenia potrebné na zabezpečenie dodržiavania pravidiel týkajúcich sa omračovania zvierat počas porážky a na zabezpečenie vhodných inšpekcií a kontrol bitúnkov.
   Komisia zdôrazňuje, že k uplynutiu lehoty stanovenej v odôvodnenom stanovisku a po tejto lehote, a napriek určitej snahe gréckych orgánov, Helénska republika neprijala všetky opatrenia potrebné na nápravu vytýkaného nesplnenia povinnosti. Väčšina odporúčaní adresovaných gréckym orgánom vykonaná nebola alebo bola vykonaná nedostatočne. Na druhej strane, správy z misií ukazujú znepokojujúci obraz o vykonávaní vyššie uvedených opatrení.
   
      (1)  Ú. v. ES L 340, s. 17; Mim. vyd. 03/012, s. 133.
   
      (2)  Ú. v. EÚ L 3, 2005, s. 1.
   
      (3)  Ú. v. ES L 340, s. 21; Mim. vyd. 03/015, s. 421.